**ОТЧЕТ за осъществената контролна дейност от РИОСВ**

**през месец ноември 2019 г.**

***Кратка обобщена информация за осъществената контролна дейност за месец ноември 2019 г. и резултати от извършената контролна дейност***

През месец ноември 2019 г. от експертите на 16-те регионални инспекции по околната среда и водите (РИОСВ) са извършени 1 744 проверки на 1 537 обекта. В рамките на осъществения контрол от РИОСВ са дадени 597 предписания за отстраняване на констатирани нарушения и предприемане на мерки.

За констатирани административни нарушения на Закона за опазване на околната среда (ЗООС) и специалните закони по опазване на околната среда са съставени 101 бр. актове (АУАН), от които 12 са за констатирано неизпълнение на дадени предписания. Издадени са 74 бр. наказателни постановления (НП), с които са наложени глоби и имуществени санкции на обща стойност 371 800 лв.

Наложени са и 17 бр. санкции по реда на чл. 69 от ЗООС – за констатирани наднормени замърсявания на компонентите на околната среда (води и въздух) на обща стойност 48 797,40 лв.

Постъпилите суми по наложени глоби и санкции са общо 192 482,22 лв.

За периода са приложени 2 бр. принудителни административни мерки (ПАМ) за спиране/ограничаване на дейности/инсталации.

***Акценти от извършената месечна контролна и административно наказателна дейност***

* Засилен последващ контрол за изпълнение на дадени предписания;
* Контрол за изпълнение на изискванията на Закона за водите (ЗВ) и подзаконовите нормативни актове към него.

***Кратък анализ на постигнатите резултати в областта на опазване на околната среда от осъществената контролна дейност***

През месец ноември е осъществен засилен последващ контрол за изпълнение на дадени предписания.

За неизпълнение на дадени предписания, от РИОСВ Стара Загора са наложени имуществени санкции на: „ЕС ДИ ЕН АУТО“ ЕООД (5 500 лв.), „Сити бетон” ООД (5 бр., всяка в размер на 5 200 лв.), „В и К – Сливен “ ООД, гр. Сливен (2 300 лв.) и „Брикел“ АД (2 300 лв.), от РИОВ Враца са наложени имуществени санкции, всяка в размер на 5 000 лв., на „Малиновец Енерджи“ ООД и на „Царевец Енерджи“ ООД, от РИОСВ Пазарджик е глобено физическо лице и е наложена имуществена санкция на „Равногор“ ЕООД, и двете в размер 2 000 лв., от РИОСВ Шумен са наложени имуществени санкции на: „Ингаз Комерс“ (5 000 лв.), община Омуртаг (1 000 лв.) и „ТУС“ ЕООД (2 000 лв.) и с 2 000 лв. е глобено физическо лице, от РИОСВ Велико Търново е наложена имуществена санкция, в размер на 5 000 лв., на „Транс инвест 2011“ ООД, а от РИОСВ Хасково е глобено с 3 000 лв. физическо лице и е съставен АУАН на „Аркома композит“ ООД.

Друг акцент през месеца е за спазване на изискванията на ЗВ и подзаконовите нормативни актове към него.

От РИОСВ Русе, съвместно с представител на „Водоснабдяване и канализация” ООД, гр. Русе, са извършени проверки на всички производствени площадки на територията на Западна промишлена зона, чиито отпадъчни води заустват в канализационен колектор „Трети март”. При проверките, на дружествата са дадени предписания за предприемане на необходимите действия за привеждане на дейността на обектите, в съответствие с изискванията на ЗВ.

За заустване на отпадъчни води в повърхностни водни обекти без издадено разрешително по реда на ЗВ от РИОСВ Стара Загора е наложена имуществена санкция, в размер на 2 300 лв., на „Диони” ООД и е съставен АУАН на ,,Агри Милк“ ЕООД, от РИОСВ Бургас е наложена имуществена санкция, в размер на 5 000 лв., на „ПСОВ Елени“, от РИОСВ Смолян е наложена имуществена санкция, в размер на 2 000 лв., на ЕТ „ЗП Али Джамал Таирте“ ЕООД.

За неизпълнение на условия от разрешителното за заустване на отпадъчни води, от РИОСВ Бургас е наложена имуществена санкция, в размер на 2 000 лв., на община Поморие, а от РИОСВ Стара Загора е съставен АУАН на ,,Водоснабдяване и канализация‘‘ ЕООД, гр. Ямбол.

За превишаване на индивидуалните емисионни ограничения, определени в разрешителното за заустване на отпадъчните води, от РИОСВ Бургас е съставен АУАН на община Поморие, от РИОСВ Пловдив са съставени АУАН на: „Щром“ ЕООД, „Куминянофрут“ ООД (2 бр.), „Сенсата технолоджист България“ ЕООД, „Латекоер България“ ЕООД и „Аладин Фуудс“ ООД, от РИОСВ Стара Загора е съставен АУАН на „Конекс Тива“ АД и са наложени имуществени санкции на „Лемприер Уул“ ЕООД (1 200 лв.) и на „Диони” ООД (2 500 лв.), от РИОСВ Шумен са съставени АУАН на „ВиК-Шумен“ ООД и на община Опака, от РИОСВ Благоевград е наложена имуществена санкция на „Бистрица“ ООД (2 500 лв.), от РИОСВ Монтана е съставен АУАН на община Чипровци и от РИОСВ Хасково е съставен АУАН на „Пашов - ЯР“ ЕООД. За същото нарушение, са наложени текущи месечни санкции, от РИОСВ Бургас на „Винекс Славянци” АД (27 933 лв. и 408 лв.), от РИОСВ Плевен на „Астарта” ООД (447 лв.), от РИОСВ Русе на „Оберьостерайхише Биодизел България” ЕООД (1 281 лв.), от РИОСВ Стара Загора на ,,Шоко Тим‘‘ ООД (60 лв.), от РИОСВ Благоевград на „Грома Холд“ ЕООД (1 523 лв. и 184 лв.), от РИОСВ Смолян на „Лъки Инвест - Джурково” ЕООД (1 628 лв.), от РИОСВ Варна на „Водоснабдяване и канализация Добрич“ АД (693 лв.) и от РИОСВ Хасково на „Имерис Минералс България“ АД (56 лв.).

За неподдържане в техническа и експлоатационна изправност и осигуряване непрекъснато нормалната експлоатация на пречиствателното съоръжение, от РИОСВ Смолян е съставен АУАН и е наложена имуществена санкция, в размер на 500 лв., на „Вентони козметикс“ ООД.

Осъществен е контрол на емитерите на вредни вещества в атмосферния въздух.

От РИОСВ Пловдив е наложена имуществена санкция, в размер на 1 000 лв., на „Прото“ ЕООД, а от РИОСВ Стара Загора – в размер на 150 лв., на „Спиров” ООД, за непроведени собствени периодични измервания на вредните вещества, изпускани в атмосферния въздух.

За превишаване на нормите за допустими емисии, са наложени тещущи месечни санкции, от РИОСВ Пловдив на „ВП Брандс Интернешънъл“ АД (13 430,85 лв.), от РИОСВ Русе - на „Марисан и Колев” АД (154 лв.), от РИОСВ Благоевград - на „А-строй“ ЕООД (229 лв.) и от РИОСВ Шумен - на „Еко Транс“ ЕООД (25 лв.).

От РИОСВ Велико Търново е съставен АУАН на „РОДОПА – Г. Оряховица – 96“ ЕООД за неподдържане на досие за хладилна камера.

От РИОСВ Пловдив е наложена имуществена санкция, в размер на 10 000 лв., на „Ботек“ ЕООД, за това, че в качеството си на вносител през 2018 г. на заредено с флуорсъдържащи парникови газове климатично оборудване, дружеството не е гарантирало, че документацията и декларацията са проверени от независим одитор.

От РИОСВ София са наложени имуществени санкции на: „Софпартнерс Груп“ ООД, в размер на 15 000 лв. (за непредставен план за управление на разтворители) и „Тера“ АД, в размер на 123 000 лв. (за непредаване на определен брой квоти, равняващи се на общото количество емисии, отделени от инсталацията, на която дружеството е оператор).

Извършени са планираните проверки в областта на управление на отпадъците.

За неводене отчетност на отпадъците, са съставени АУАН на „Костов Мега Металс“ ЕООД (РИОСВ Плевен), на „Дила” ЕООД (РИОСВ Стара Загора), на „Хийт Енерджи“ ЕООД (РИОСВ Перник) и на „Екобултрейд“ ЕООД (РИОСВ Хасково).

От РИОСВ Стара Загора е наложена имуществена санкция, в размер на 15 500 лв., на ЕТ „Христина Георгиева-ХГ“, за това, че дружеството приема отпадъци (които нямат битов характер), като приемането на елементи от пътната инфраструктура се извършва без наличие на сертификат за произход, издаден от лицата, при чиято дейност се образуват.

От РИОСВ София са наложени три глоби на кмета на община Горна Малина - 10 000 лв. (за допуснато замърсяване с отпадъци на неразрешени места), 7 000 лв. (за това, че не е организирано събирането, оползотворяването и обезвреждането на строителните отпадъци на територията на общината) и 5 000 лв. (за това, че не е предприел действия за организиране на разделното събиране на битовите отпадъци на територията на общината).

Във връзка с постъпил в РИОСВ Велико Търново сигнал за продължаваща експлоатация на закритото общинско депо за неопасни отпадъци на гр. Трявна е извършена проверка „на място“, при която е установено наличие на разпръснати битови отпадъци от двете страни на пътя, от подхода до бариерата на депото. Дадено е предписание за почистване на отпадъците, които да бъдат извозени до Регионално депо за неопасни отпадъци за общини Габрово и Трявна.

Във връзка с отоплителния сезон на всички оператори на площадки, притежаващи разрешение за дейности по третиране на отпадъци от черни и цветни метали, от РИОСВ Хасково са дадени 22 предписания, с които се забранява приемането от физически лица на стоманен кордаж от излезли от употреба гуми (ИУГ). Предписанията са с постоянен срок и целят да се ограничи възможността физически лица да изгарят нерегламентирано ИУГ, с цел добиване и предаване на метални отпадъци.

За нерегламентирано изгаряне на отпадъци от РИОСВ Благоевград е глобено физическо лице с 2 000 лв., а от РИОСВ Варна е съставен АУАН на „Мебел 94“ ООД.

За извършване на дейности с отпадъци без издаден разрешителен документ по реда на Закона за управление на отпадъците, от РИОСВ Плевен е глобено физическо лице с 2 000 лв. и са наложени имуществени санкции, всяка в размер на 7 000 лв. на: „Джостук“ ЕООД (РИОСВ Пловдив), „Качо-67” ЕООД (РИОСВ София) и на „Колимар – Костурски и сие“ СД (РИОСВ Монтана). За същото нарушение от РИОСВ Велико Търново и РИОСВ Враца с по 1 400 лв., са санкционирани „Топлофикация-Габрово“ ЕАД и „Кънстракшън Уест“ ЕООД (РИОСВ Велико Търново) и на „Еко Ре“ ЕООД (РИОСВ Враца), а от РИОСВ Варна е приложена ПАМ на „Брабус сервиз“ ЕООД за спиране на дейности по третиране на отпадъци.

За неизпълнение на условия от комплексното разрешително, от РИОСВ Бургас е съставен АУАН на „Лукойл Нефтохим Бургас” АД, от РИОСВ Пловдив е наложена имуществена санкция, в размер на 2 000 лв., на „КЦМ“ АД, от РИОСВ София са наложени имуществени санкции на „Тамара 2009“ ООД (10 000 лв. и 2 000 лв.), от РИОСВ Стара Загора е съставен АУАН на „Брикел” ЕАД и е наложена имуществена санкция, в размер на 5 000 лв., на ,,Арсенал‘‘ АД, а от РИОСВ Перник е наложена имуществена санкция, в размер 20 000 лв., на „ТЕЦ Бобов дол”.

Осъществен е контрол във връзка с опазването на защитените животински видове.

За неправомерно притежаване на препарирани и живи екземпляри от защитени животински видове и за предлагане за продажба на такива, от РИОСВ Плевен е глобено с 1 000 лв. физическо лице, от РИОСВ Пловдив и РИОСВ Стара Загора, с по 100 лв., са глобени общо четири физически лица.

От РИОСВ София е наложена имуществена санкция, в размер на 1 500 лв., на „Стефани Арт“ ЕООД за представяне на невярна информация с цел получаване на разрешително за износ на екземпляри от защитени видове.

В РИОСВ Смолян са постъпили 12 сигнала за нападение от кафява мечка над селскостопанско имущество и домашни животни в: с. Давидково (1 бр.) община Баните; с. Долен (1 бр.), община Златоград; с. Смилян (1 бр.), с. Могилица (4 бр.), с. Бориково (2 бр.), с. Кремене (1 бр.) и с. Момчиловци (2 бр.), община Смолян. При проверките е установено, че 11 от щетите са нанесени от кафява мечка, а за една (в с. Смилян) комисията не може да потвърди, че същата е нанесена от кафява мечка.

За нарушаване на определените режими в защитени територии и зони, от РИОСВ Бургас са съставени АУАН на 6 физически лица и на „Рекламна издателска агенция номер 1“ ООД и едно физическо лице е глобено със 100 лв., от РИОСВ Благоевград са съставени АУАН на две физически лица и на „Виа Кънстракшън“ ЕООД, от РИОСВ Монтана е глобено с 200 лв. физическо лице, от РИОСВ Варна е съставен АУАН на „Краси 8002“ ЕООД и две физически лица са глобени с по 50 лв., а от РИОСВ Хасково са съставени АУАН на 7 физически лица.

За неуведомяване (на най – ранен етап) на компетентния орган за реализацията на инвестиционно предложение на територията на защитена зона, от РИОСВ Велико Търново е глобено физическо лице с 300 лв., а от РИОСВ Хасково – две физически лица (едното със 100 лв., а другото с 50 лв.).

Във връзка с постъпили сигнали за извършване на нерегламентирани дейности в коритото на р. Вит, местност „Боаза”, от РИОСВ Плевен е издадена заповед за налагане на ПАМ за спиране на всякакви дейност в коритото на реката в местността.

***Ефект спрямо околната среда, бизнеса и обществеността***

Складовете за съхранение на продукти за растителна защита с изтекъл срок на годност в с. Патриарх Евтимово, община Асеновград; с. Цалапица, община Родопи; с. Неделево, община Съединение; с. Горски извор, община Димитровград; с. Стойково, община Хасково и гр. Първомай са почистени и съхраняваните в тях отпадъци са предадени за последващо обезвреждане.

Почистени са нерегламентирани сметища в: селата Перперек, Солище, Стремци и Скалище, община Кърджали; района около стадион ,,Горубсо“ в гр. Кърджали; селата Караманци, Сусам, Татарево, община Минерални бани; с. Иваново, община Харманли; селата Троян и Свирково, община Симеоновград и на изхода на гр. Симеоновград (в посока гр. Стара Загора).

Екземпляри от видовете „Горски бекас“, „Горска улулица“, „Голям пъстър кълвач“ и „Обикновен мишелов“ са настанени в Спасителен център за диви животни в гр. Стара Загора, екземпляр от вида „Горска ушата сова“ е пуснат на свобода, а екземпляр от вида „Средиземноморско прилепче“ е предоставен на РИМ Русе за препариране.